Domstolens kendelse (Sjette Afdeling) af 7. marts 2013 - Sindicato dos Bancários do Norte, Sindicato dos Bancários do Centro, Sindicato dos Bancários do Sul e Ilhas og Luís Miguel Rodrigues Teixeira de Melo mod BPN - Banco Português de Negócios SA (anmodning om præjudiciel afgørelse fra Tribunal do Trabalho do Porto - Portugal)
(Sag C-128/12) 2
(Præjudiciel forelæggelse - procesreglementets artikel 53, stk. 2 - Den Europæiske Unions charter om grundlæggende rettigheder - national lovgivning, der foreskriver lønnedsættelse for visse arbejdstagere inden for den offentlige sektor - manglende gennemførelse af EU-retten - Domstolen åbenbart inkompetent)
Processprog: portugisisk
Den forelæggende ret
Tribunal do Trabalho do Porto
Parter i hovedsagen
Sagsøgere: Sindicato dos Bancários do Norte, Sindicato dos Bancários do Centro, Sindicato dos Bancários do Sul e Ilhas og Luís Miguel Rodrigues Teixeira de Melo
Sagsøgte: BPN - Banco Português de Negócios SA
Sagens genstand
Anmodning om præjudiciel afgørelse - Tribunal do Trabalho do Porto - fortolkning af artikel 20, artikel 21, stk. 1, og artikel 31. stk. 1, i Den Europæiske Unions charter om grundlæggende rettigheder (EFT 2000 C 364, s. 1) - overholdelse af lighedsprincippet, af princippet om forbud mod forskelsbehandling og af retten til retfærdige og rimelige arbejdsforhold - national lovgivning, der foreskriver lønnedsættelse for visse arbejdstagere inden for den offentlige sektor
Konklusion
Den Europæiske Unions Domstol har åbenbart ikke kompetence til at påkende anmodningen om præjudiciel afgørelse indgivet af Tribunal do Trabalho do Porto (Portugal) ved afgørelse af 6. januar 2012.
____________
1 -
2 - EUT C 151 af 26.5.2012.